作者:陸龜蒙
標題:戰秋辭
內容:八月空堂，前臨隙荒。抽關散扇，晨烏未光。左右物態，槁艾矢束，矯蔓弦張。蛙合助吹，鳥分啟行。若革進而金止，固違陰而就陽。無何，雲顏師，風旨伯。蒼茫慘澹，隳危摵劃。煙蒙上焚，雨陣下棘。如濠者注，如矢者僕，如弦者磔；如吹者喑，如行者惕。石有發兮盡累，木有耳兮鹹馘。雲風雨煙，乘勝之勢驕；杉篁蕉蔓，敗北之氣摵。天隨子曰：籲，秋無神則已，昨宇今燼，朝人暮屍。萬犢一啖，千倉一炊。擾踐邊朔，兇渠歌笑，裂地無疑。天有四序，秋為司刑。少昊負扆，可塹溺顛陷，可夭劄迷冥。曾忘鏖剪，自意澄寧。苟蠟禮之雲責，觸天怒而誰丁，奈何欺荒庭？淩壞砌，